# **Reorganizácia sa blíži. Ako by v tejto chvíli vyzerala tretia a štvrtá najvyššia súťaž**



**Tretie ligy budú už len dve.**

Jarná časť regionálnych futbalových súťaží je v plnom prúde a blížiaca sa reorganizácia rezonuje každým kolom viac a viac.

Jedna vec je istá, každý tím v súčasnosti o niečo hrá. Potešiteľná je aj skutočnosť, že povedomie klubov sa zvýšilo.

Dnes už každý vie, čo mu dané umiestnenie zaručí. Hoci zopár otáznikov existuje - a bude existovať až do konca sezóny - vzhľadom na reťazovú reakciu z vyšších súťaží.

Keďže počas najbližšieho víkendu sa prehupneme už do mája, [Sportnet](https://sportnet.sme.sk/) pripravil aktualizovaný model, ako by vyzeralo obsadenie tretej a štvrtej ligy, ak by sa postupovalo podľa aktuálneho stavu v tabuľkách.

## **III. liga**

Najzásadnejšie zmeny sa odohrajú v tretej lige. Namiesto súčasných štyroch skupín budú po novom len dve - Západ a Východ.

Na území Stredoslovenského futbalového zväzu preto bolo treba určiť hraničnú čiaru. Do západnej skupiny môžu byť zaradené kluby z oblastných futbalových zväzov (ObFZ) Čadca, Žilina, Martin, Veľký Krtíš a z okresov Banská Bystrica, Zvolen a Krupina.

Kluby z ObFZ Dolný Kubín, Liptovský Mikuláš, Lučenec, Rimavská Sobota a z okresov Brezno a Detva budú zaradené do východnej skupiny.

Riadiacim orgánom súťaže už nebudú regionálne futbalové zväzy, ale Slovenský futbalový zväz.

**III. liga Západ**

Zloženie: BFZ (3 tímy), ZsFZ (10 tímov), SsFZ (3 tímy)

Z druhej ligy by podľa súčasnej situácie vypadol jeden tím z pôsobnosti BFZ (Slovan Bratislava B) a jeden z pôsobnosti ZsFZ (Púchov).

To znamená, že z III. ligy Bratislava by do novovytvorenej III. ligy Západ postúpili mužstvá z 2. a 3. miesta, z III. ligy Západ by boli zaradené mužstvá z 2. až 10. miesta a z III. ligy Stred by sem zaradili tri najlepšie celky zo západnej časti SsFZ.

|  |  |  |
| --- | --- | --- |
| **POR. Č.** | **MUŽSTVO** | **SÚČASNÁ SÚŤAŽ** |
| 1. | Púchov | II. liga (regionálna príslušnosť ZsFZ) |
| 2. | Slovan B | II. liga (regionálna príslušnosť BFZ) |
| 3. | Ivanka pri Dunaji | III. liga Bratislava |
| 4. | Inter Bratislava | III. liga Bratislava |
| 5. | Myjava | III. liga Západ |
| 6. | Beluša | III. liga Západ |
| 7. | Šaľa | III. liga Západ |
| 8. | Kalná nad Hronom | III. liga Západ |
| 9. | Malženice | III. liga Západ |
| 10. | Galanta | III. liga Západ |
| 11. | Nové Mesto nad Váhom | III. liga Západ |
| 12. | Imeľ | III. liga Západ |
| 13. | Častkovce | III. liga Západ |
| 14. | Martin | III. liga Stred |
| 15. | Rakytovce | III. liga Stred |
| 16. | Bánová | III. liga Stred |

**III. liga Východ**

Zloženie: SsFZ (6 tímov), VsFZ (10 tímov)

Z druhej ligy vypadáva v tejto chvíli jeden východoslovenský tím (Bardejov), ktorý by nahradil Prešov. Zo súčasnej III. ligy Východ by v tej novej získali miestenku tímy na 2.-10. mieste.

Podľa územného rozdelenia by do skupiny Východ vypadlo z druhej ligy aj Námestovo (patrí do pôsobnosti Oravského futbalového zväzu).

Za predpokladu, že Dolný Kubín vyhrá III. ligu Stred a postúpi do II. ligy, zo súčasnej III. ligy Stred by bolo zaradených do novej III. ligy Východ päť najlepšie umiestnených tímov z "východnej časti" SsFZ.

|  |  |  |
| --- | --- | --- |
| **POR.Č.** | **MUŽSTVO** | **SÚČASNÁ SÚŤAŽ** |
| 1. | Bardejov | II. liga (regionálna príslušnosť VsFZ) |
| 2. | Námestovo | II. liga (regionálna príslušnosť SsFZ) |
| 3. | Oravské Veselé | III. liga Stred |
| 4. | Lučenec | III. liga Stred |
| 5. | Kalinovo | III. liga Stred |
| 6. | Fiľakovo | III. liga Stred |
| 7. | Rimavská Sobota | III. liga Stred |
| 8. | Spišská Nová Ves | III. liga Východ |
| 9. | Lipany | III. liga Východ |
| 10. | Stropkov | III. liga Východ |
| 11. | TU Košice | III. liga Východ |
| 12. | Snina | III. liga Východ |
| 13. | Poprad | III. liga Východ |
| 14. | Vranov nad Topľou | III. liga Východ |
| 15. | Kalša | III. liga Východ |
| 16. | Giraltovce | III. liga Východ |

## **Majstrovstvá regiónu / IV. liga**

Tá sa stane po novom najvyššou regionálnou súťažou.

**Majstrovstvá regiónu Bratislava**

Vytvoria ju tie mužstvá, ktoré si nevybojujú účasť v novovytvorenej tretej lige, pravdepodobne s výnimkou mužstva na poslednom mieste, ktoré vypadne.

Súťaž doplnia mužstvami zo súčasnej IV. ligy Bratislava.

|  |  |  |
| --- | --- | --- |
| Por. č. | Mužstvo | Súčasná súťaž |
| 1. | Rovinka | III. liga BFZ |
| 2. | Malacky | III. liga BFZ |
| 3. | Vrakuňa | III. liga BFZ |
| 4. | Rusovce | III. liga BFZ |
| 5. | Tomášov | III. liga BFZ |
| 6. | Senec | III. liga BFZ |
| 7. | Dunajská Lužná | III. liga BFZ |
| 8. | Pezinok | III. liga BFZ |
| 9. | Bernolákovo | III. liga BFZ |
| 10. | Most pri Bratislave | III. liga BFZ |
| 11. | Nová Dedinka | III. liga BFZ |
| 12. | Kalinkovo | III. liga BFZ |
| 13. | Jarovce | IV. liga BFZ |
| 14. | Karlova Ves | IV. liga BFZ |
| 15. | Kostolište | IV. liga BFZ |
| 16. | Jablonové | IV. liga BFZ |

Pod Bratislavský futbalový zväz budú patriť:

* Majstrovstvá regiónu Bratislava (16 účastníkov)
* IV. liga - jedna skupina (16 účastníkov)

**IV. liga Majstrovstvá regiónu Západ**

[Vytvoria](https://sportnet.sme.sk/futbalnet/z/zsfz/spravy/rozpis-sutazi/) ju tímy súčasnej III. ligy Západ, ktoré nebudú zaradené do novovytvorenej tretej ligy (11.-17. miesto), s výnimkou posledného 18. tímu (aktuálne Levice). Ten zostúpi do piatej ligy.

Zo súčasných skupín štvrtej ligy (JV, SZ) by v tejto chvíli postupovali po štyri najlepšie tímy a mužstvá na piatom mieste by hrali barážové stretnutie na neutrálnej pôde.

|  |  |  |
| --- | --- | --- |
| Por. č. | Mužstvo | Súčasná súťaž |
| 1. | Nové Zámky | III. liga Západ |
| 2. | Marcelová | III. liga Západ |
| 3. | Veľké Ludince | III. liga Západ |
| 4. | Nitra | III. liga Západ |
| 5. | Lednické Rovné | III. liga Západ |
| 6. | Zlaté Moravce B | III. liga Západ |
| 7. | Partizánske | III. liga Západ |
| 8. | Boleráz | IV. liga skupina Severozápad |
| 9. | Lehota pod Vtáčnikom | IV. liga skupina Severozápad |
| 10. | BLAVA 1928 | IV. liga skupina Severozápad |
| 11. | Stankovce | IV. liga skupina Severozápad |
| 12. | Gabčíkovo | IV. liga skupina Juhovýchod |
| 13. | Kozárovce | IV. liga skupina Juhovýchod |
| 14. | Hurbanovo | IV. liga skupina Juhovýchod |
| 15. | Pata | IV. liga skupina Juhovýchod |
| 16. | víťaz baráže | IV. liga skupina SZ/JV |

Pod Západoslovenský futbalový zväz budú patriť:

* IV. liga Majstrovstvá regiónu Západ (16 účastníkov)
* V. liga - dve skupiny (Severozápad, Juhovýchod - 16 účastníkov)
* VI. liga - päť skupín (Sever, Západ, Juh, Východ, Stred - 16 účastníkov)

INZERCIA

**Majstrovstvá regiónu Stred**

Vytvoria ich tímy súčasnej III. ligy Stred, ktoré nebudú zaradené do skupiny Východ či Západ novovytvorenej tretej ligy. Podľa [rozpisu súťaží](https://www.ssfz.sk/data/rozpis/2122/Rozpis%20SsFZ%202021-2022%20textova%20cast_OK.pdf) zo súčasnej III. ligy Stred nikto nezostúpi.

Do MR Stred postúpia víťazi skupiny Sever a Juh súčasnej IV. ligy. Na uvoľnené miesta v MR Stred pre ročník 2022/2023, do počtu 14 účastníkov, budú zaradené družstvá IV. ligy (skupiny Sever a Juh), umiestnené v ďalšom poradí po víťazoch skupín.

|  |  |  |
| --- | --- | --- |
| Por. č. | Mužstvo | Súčasná súťaž |
| 1. | Podkonice | III. liga Stred |
| 2. | Kováčová | III. liga Stred |
| 3. | Liptovský Hrádok | III. liga Stred |
| 4. | Krásno nad Kysucou | III. liga Stred |
| 5. | Liptovská Štiavnica | III. liga Stred |
| 6. | Žarnovica | III. liga Stred |
| 7. | Čadca | III. liga Stred |
| 8. | Kysucké Nové Mesto | IV. liga skupina Sever |
| 9. | Bešeňová | IV. liga skupina Sever |
| 10. | Staškov | IV. liga skupina Sever |
| 11. | Banská Štiavnica | IV. liga skupina Juh |
| 12. | Badín | IV. liga skupina Juh |
| 13. | Poltár | IV. liga skupina Juh |
| 14. | víťaz baráže | IV. liga skupina Sever/Juh |

Pod Stredoslovenský futbalový zväz budú patriť:

* Majstrovstvá regiónu Stred (14 účastníkov)
* IV. liga - dve skupiny (Sever, Juh - 14 účastníkov)
* V. liga - štyri skupiny (A, B, C, D - 14 účastníkov)

**IV. liga Východ**

Vytvoria ju tímy súčasnej III. ligy Východ, ktoré si nevybojujú účasť v novovytvorenej tretej lige (11.-15. miesto), s výnimkou posledného 16. tímu (aktuálne Krompachy). Ten zostúpi do piatej ligy.

Zo súčasných skupín štvrtej ligy (Juh, Sever) by v tejto chvíli postupovalo päť najlepších tímov.

Posledná šestnásta miestenka by podľa platného rozpisu súťaží VsFZ čl. 22, bod 3 patrila Spišským Vlachom, ktoré sú na 6. mieste IV. ligy Juh a majú viac bodov než 6. mužstvo IV. ligy Sever, t.j. Ľubotice.

|  |  |  |
| --- | --- | --- |
| **POR.Č.** | **MUŽSTVO** | **SÚČASNÁ SÚŤAŽ** |
| 1. | Sobrance | III. liga Východ |
| 2. | Spišské Podhradie | III. liga Východ |
| 3. | Raslavice | III. liga Východ |
| 4. | Rudňany | III. liga Východ |
| 5. | Svidník | III. liga Východ |
| 6. | Čaňa | IV. liga Juh |
| 7. | Gerlachov | IV. liga Sever |
| 8. | Sokoľany | IV. liga Juh |
| 9. | Stará Ľubovňa | IV. liga Sever |
| 10. | Kechnec | IV. liga Juh |
| 11. | Medzilaborce | IV. liga Sever |
| 12. | Medzev | IV. liga Juh |
| 13. | Záhradné | IV. liga Sever |
| 14. | Pavlovce nad Uhom | IV. liga Juh |
| 15. | Sabinov | IV. liga Sever |
| 16. | Spišské Vlachy | IV. liga Juh |

Pod Východoslovenský futbalový zväz budú patriť:

* IV. liga Východ (16 účastníkov)
* V. liga - dve skupiny (Sever, Juh - 14 účastníkov)
* VI. liga - päť skupín (Košicko-gemerská, Zemplínska, Podtatranská, Šarišská, Vihorlatsko-dukelská - 14 účastníkov)